Produse și servicii furnizate în 2011

Selecții — cerere de propuneri pentru programul multianual, care include 3 domenii, cu o valoare totală de 180 de milioane de euro. 19 experți externi au evaluat 47 de propuneri prin care se solicitau 326,7 milioane de euro și au recomandat în vederea finanțării 26 de propuneri prin care se solicitau 161,3 milioane de euro; — pregătirea cererii anuale de propuneri pentru 2011, care s-a ridicat la o sumă totală de 200 de milioane de euro și s-a publicat în 2012. Gestionarea proiectelor — pregătirea a 49 de noi decizii de finanțare (cererile de propuneri pentru 2010) – 316 deschise la sfârșitul lui 2011; — gestionarea a 137 de cereri de introducere a unor modificări formulate de beneficiari – 98 de noi cereri în 2011; — analiza a 228 de rapoarte de monitorizare a progresului (principalul instrument de monitorizare a progreselor înregistrate în implementarea proiectelor) și a 48 de planuri de acțiune strategică; — 70 de reuniuni în cadrul proiectelor, desfășurate fie la fața locului, fie la sediul agenției; — utilizarea integrală a creditelor de plată disponibile, cu o durată medie pentru efectuarea plății de numai 13 zile. Măsuri de simplificare — introducerea unor modele de scrisori pentru informarea beneficiarilor cu privire la produse/rezultate și cu privire la termene; — simplificarea procedurilor pentru revizuirea rapoartelor de monitorizare a progresului și pentru evaluarea/selecția proiectelor; — Grupul de lucru pentru bune practici (agenție și beneficiari) și-a urmărit obiectivul de a discuta despre constrângerile de la nivelul procedurilor, de a face schimb de experiență în ceea ce privește bunele practici și de a identifica domenii în care se pot aduce îmbunătățiri; — modificarea metodologiei de control ex ante. Comunicare — adăugarea de secțiuni pe site-ul agenției cu privire la sistemul de transport inteligent (STI) și la ingineria financiară – 150 000 de vizite în 2011. Site-ul serviciului de asistență pentru autostrăzile maritime (Motorways of the Sea Helpdesk) a înregistrat un număr de 2 700 de vizitatori; — campania „10 out of TEN” cu privire la realizările proiectelor TEN-T, campanie care include broșuri și postere; — publicarea a 9 buletine informative în format electronic destinate beneficiarilor, a 53 de comunicate de presă în 14 limbi cu privire la noi proiecte selectate și a unei noi broșuri „Raportul bienal 2008-2010”; — organizarea a diverse evenimente, printre care se numără cel de al treilea atelier privind gestionarea proiectelor și Ziua de informare cu privire la cererile de propuneri, precum și participarea la Zilele TEN-T organizate de DG MOVE, precum și la evenimente organizate de Comitetul Regiunilor și de Comitetul Economic și Social European. Cooperare cu direcția generală sub tutela căreia se află — urmărirea evaluării la jumătatea perioadei a portofoliului de proiecte din cadrul programului multianual și evaluarea la jumătatea perioadei a componentei TEN-T a cererii de propuneri aferente Planului european de redresare economică (39 de proiecte); — elaborarea de statistici, de rapoarte și de hărți în cadrul programului, de exemplu, „Raportul privind evaluarea implementării programului TEN-T”; — contribuție la revizuirea Orientărilor TEN-T și la mecanismul Conectarea Europei (MCE). Audituri Au fost realizate 26 de audituri, care au acoperit 30 % din plățile intermediare/finale (valoare monetară) din 2010.